Bigarren abenturarako, Amaia Lapitz, zeinek dagoeneko 14 urte bete dituen, kontinentez aldatu eta Tunisiara joango da ama eta amonarekin. Oraingo honetan ere, Tunisiakoak Gabonetako oporraldi lasaia baina ez dela izango dirudi, baina arazoak berehala ailegatuko dira. Amonak kasualitatez-edo magnate tunisiar bat ezagutu du: beste negozio askoren artean Kartagoko antzinako hirian inspiratutako parke tematiko baten jabe da, eta baita sekretu baten jabe ere, Dido erreginaren altxor galduarekin zerikusia duena. Ama hoteletik misteriotsuki desagertzen denean, Amaiak bilaketari ekin beharko dio, bertan ezagututako Ghasen eta Leila bikien laguntzarekin.